**KONTRAKTBETINGELSER**

 **1. Definisjoner**  Ord, forkortelser og utrykk skal i denne kontrakten tillegges sitt normale innhold, med mindre et annet innhold uttrykkelig er gitt nedenfor eller et annet innhold klart fremgår av sammenhengen.

Kontrakten:

Selve kontraktdokumentet med alle vedlegg.

Oppdragsgiver:

Leveransen:

Alle anskaffelser / leveranser som Leverandøren skal levere eller besørge levert i henhold til kontrakten og eventuelle senere tillegg og endringer i kontraktperioden.

Parter:

Oppdragsgiver og Leverandør etter kontrakten.

**1.1 Dokumentrang**  Dersom kontrakten inneholder bestemmelser som strider mot hverandre, skal dokumentene gjelde i denne rekkefølge:

1. Endringsbilag (bilag som kan komme til anvendelse etter inngått kontrakt).

2. Oppdragsgivers konkurransegrunnlag, kravspesifikasjon, tilbudsforespørsel eller bestilling.

3. Dette dokumentet.

4 Leverandørens tilbud med samtlige vedlegg.



#  Kontraktbetingelser

Den enkelte Kunden har ingen kjøpsforpliktelser under kontrakten. Det er kun avrop av den enkelte tjeneste som forplikter Kunden. Kunden er dog forpliktet til å gjøre avrop fra Leverandøren denne kontrakten er tiltenkt å dekke.

Eventuelt angitte mengder, volumer, fordeling, størrelser, omfang, prognoser, mv., skal kun være å forstå som anslag, og ikke som forpliktende anslag.

Kunden har rett til å innhente egne tilbud (ikke benytte rammekontrakten) for oppdrag som overstiger 1,1 mill.- eksl. mva eller oppdrag som Kunden vurderer til å ha en kompleksitet som tilsier at dette er formålstjenlig.

Leverandør har ved inngåelsen av kontrakten, godtatt foreliggende betingelser. Eventuelle avvikende betingelser er uten virkning for partene med mindre kunden skriftlig har godtatt disse. Leverandørs egne betingelser som eventuelt vedlegges følgedokumenter, ordrebekreftelse eller fakturaer, aksepteres ikke, i den grad de strider mot denne kontrakten for kjøp av tjenester.

# 1.2.1 Mini konkurranser

## Oppdrag over kr. 000.000,-:

For alle oppdrag med anslått verdi **OVER** kr. 000.000,- eks. mva, **skal** tildeling av avropskontrakter foretas etter at det er iverksatt mini konkurranse (ny konkurranse) mellom de leverandører kunden har parallelle rammeavtaler med.

## Oppdrag under kr. 000.000,-:

Alle oppdrag med en anslått verdi **UNDER** kr 000.000,- eks. mva, **skal som hovedregel** tildeles den leverandør som har prioritet nr. 1. i de parallelle rammeavtalene. Dersom leverandøren(e) ikke har kapasitet kan oppdraget tildeles neste leverandør nedover i prioritert rekkefølge.

I særskilte tilfeller, eller i tilfeller hvor kunden vurderer at oppdraget har en kompleksitet som tilsier det formålstjenlig, **har kunden rett til** å tildele avropskontrakter etter at det er iverksatt mini konkurranse (ny konkurranse), **også for oppdrag med en anslått verdi under kr. 000.000,- eks. mva.**

Fastsetting av oppdragets anslåtte verdi vil være et saklig og forsvarlig estimat av hva oppdraget vil beløpe seg til.

Tildelingskriterier for oppdrag etter mini konkurranser er totalpris for oppdraget, eller totalpris og leveringstid.

Dersom en leverandør 3 ganger oppgir å ikke kunne påta seg oppdraget, eller unnlater å gi tilbud ved mini konkurranser, kan leverandøren bli ekskludert fra rammeavtalen.

# 1.2.2 Forbehold til kontrakten

For oppdrag med en **anslått verdi OVER kr. 000.000,- eks. mva**, eller i **særskilte tilfeller** hvor kunden vurderer at oppdraget har en **kompleksitet som tilsier det formålstjenlig**, har kunden rett til å innhente egne tilbud (ikke benytte rammeavtalen).

Fastsetting av oppdragets anslåtte verdi vil være et saklig og forsvarlig estimat av hva oppdraget vil beløpe seg til.

**1.2.3 Kommunikasjon**  Begge parter skal sørge for forsvarlig kommunikasjon, oppbevaring og sikkerhetskopiering av dokumenter og annet materiale av betydning for leveransen uansett form, herunder e-post og annet elektronisk lagret materiale.

Leverandøren har risikoen og ansvaret for alt materiale uansett form, som skades eller ødelegges mens de befinner seg under Leverandørens kontroll.

# 1.2.4 Samarbeid

Leverandøren skal lojalt samarbeide med og ivarta Kunden på best mulig måte. Henvendelser fra den anklet Kunde skal besvares uten ugrunnet opphold.

Leverandøren skal uten ugrunnet opphold varsle Kunden om forhold Leverandøren forstår eller bør forstå kan få betydning for leveransens gjennomføring, herunder eventuelle forventede forsinkelser.

Leverandørens utskifting av medarbeidere som deltar i å oppfylle forpliktelser under denne kontrakten, skal godkjennes skriftlig av Kunden. Godkjennelse kan ikke nektes uten saklig grunn.

**1.2.5 Statusmøter**  Begge parter har, dersom minimum en part finner det nødvendig, anledning til å innkalle til statusmøter når som helst i kontraktperioden for å drøfte kontraktforholdet og måten kontraktforholdet blir gjennomført på. Parten skal gi minst fem -5- virkedagers varsel for møtet.
Leverandøren plikter å stille med relevant teknisk administrativt personell og på relevant nivå. Representantene skal også ha tilstrekkelig fullmakt/mandat.

**1.2.6 Rapportering og statistikk**
Leverandøren skal en -1- gang per år oversende forbruksstatistikk totalt for hele kontrakten.

**1.2.7 Konfidensialitet**  Informasjon som partene blir kjent med i forbindelse med kontrakten og gjennomføringen av kontrakten skal behandles konfidensielt, og ikke gjøres tilgjengelig for utenforstående uten samtykke fra den annen part.

Hvis Kunden er en offentlig virksomhet er taushetsplikt etter denne bestemmelsen ikke mer omfattende enn det som følger av lov 10. februar 1967 om behandlingsmåten i forvaltningssaker (forvaltningsloven) eller tilsvarende sektorspesifikk regulering.

Taushetsplikt etter denne bestemmelsen er ikke til hinder for utlevering av informasjon som kreves fremlagt i henhold til lov eller forskrift, herunder offentlighet og innsynsrett som følger av lov 19. mai 006 om rett til innsyn i dokument i offentleg verksemd (offentleglova). Om mulig, skal den annen part varsles før slik informasjon blir gitt.

Taushetsplikten er ikke til hinder for at opplysningene brukes når ingen berettiget interesse tilsier at de holdes hemmelig, for eksempel når de er alminnelig kjent eller alminnelig tilgjengelig andre steder.

Partene skal ta nødvendige forholdsregler for å sikre at uvedkommende ikke får innsyn i eller kan bli kjent med taushetsbelagt informasjon.

Taushetsplikten gjelder partenes ansatte, underleverandører og tredjeparter som handler på partenes vegne i forbindelse med gjennomføring av kontrakten. Partene kan bare overføre taushetsbelagt informasjon til slike underleverandører og tredjeparter i den utstrekning dette er nødvendig for gjennomføring av kontrakten.

Taushetsplikten er ikke til hinder for at partene kan utnytte erfaring og kompetanse som opparbeides i forbindelse med gjennomføringen av kontrakten.

Taushetsplikten gjelder også etter at kontrakten er opphørt. Ansatte eller andre som fratrer sin tjeneste hos en av partene skal pålegges taushetsplikt også etter fratredelsen om forhold som nevnt ovenfor.

Taushetsplikten opphører fem -5- år etter siste leveringsdag, med mindre annet følger av lov eller forskrift.

**1.2.8 Forsikring**  Leverandøren plikter å ha forsikringer som er tilstrekkelige til å dekke ethvert krav fra Kunden som følger av Leverandørens risiko eller ansvar etter denne kontrakten innenfor rammen av alminnelige forsikringsvilkår. Denne forpliktelsen anses oppfylt dersom Leverandøren tegner ansvars- og risikoforsikring på vilkår som blir ansett ansett som ordinære innenfor norsk forsikringsvirksomhet.

**1.2.9 Kvalitetssikring**
Leverandør skal ha ett tilfredsstillende kvalitetssikringssystem som er tilpasset tjenesten. På forespørsel skal Leverandør dokumentere systemet for Oppdragsgiver, eller annen uavhengig tredjepart. Leverandør skal på anmodning utarbeide en kvalitetsplan særskilt tilpasset utførelsen av leveransen.

Kunden har rett til å gjennomføre revisjon av Leverandør og eventuelle underleverandører. Leverandør plikter å bidra ved gjennomføringen av slik revisjon. Dersom revisjon avdekker avvik, plikter Leverandør uten ugrunnet opphold å iverksette korrigerende tiltak. Kunden kan fastsette en rimelig frist for gjennomføring. Unnlatelse av å iverksette korrigerende tiltak utgjør vesentlig mislighold. Kunden plikter å legge til rette for at Leverandør får tilgang til relevante kvalitetsdokumenter som er aktuelle for utførelse av leveransen.

**1.2.10 Myndighetskrav og tillatelser**  Leveransen skal utføres i samsvar med gjeldende lover, forskrifter, veiledere, normer og standarder. Leverandør skal innhente og opprettholde alle nødvendige tillatelser i forbindelse med utførelsen av leveransen, og skal på Kunden anmodning legge frem dokumentasjon på at nødvendige tillatelser foreligger.

**1.2.11 HMS krav**  Leverandør skal oppfylle alle lovpålagte krav til HMS. Leverandør plikter å informere personell omfattet av kontrakten om gjeldende HMS-krav og retningslinjer, og sikre at disse etterleves.

**1.2.12 Miljø**  Nasjonal- og internasjonal miljølovgivning og -reguleringer skal overholdes. Relevante utslippstillatelser skal være innhentet der hvor det er nødvendig. Skadelige kjemikalier og andre stoffer skal forvaltes på en forsvarlig måte.

**1.2.13 Emballasje**  Leverandør som benytter emballasje, skal senest ved kontraktinngåelse fremlegge dokumentasjon på deltakelse i returordning, eller oppfyllelse av forpliktelsen gjennom forvaltning av egen returordning, med ordning for sluttbehandling hvor emballasjen blir tatt hånd om på en miljømessig forsvarlig måte. Det vil si gjennom Grønt Punkt Norge AS eller tilsvarende.

Leverandør som benytter emballasje, skal senest ved kontraktinngåelse fremlegge dokumentasjon på deltakelse i returordning, eller oppfyllelse av forpliktelsen gjennom forvaltning av egen returordning, med ordning for sluttbehandling hvor emballasjen blir tatt hånd om på en miljømessig forsvarlig måte. Det vil si gjennom Grønt Punkt Norge AS eller tilsvarende.

**1.2.14 Mangelansvar**  Mangelfull eller manglende dokumentasjon på norsk i henhold til kravene i kontraktensvilkår utløser mangelansvar for Leverandør.

**1.2.15 Garanti**  Dersom ikke annet er avtalt, har Leverandøren i minimum tolv -12- måneder ansvar for feil og mangler som påvises på produkter og mangelfullt utførte leveranse som kontrakten omfatter. Leverandøren plikter i denne garantitid snarest mulig og for egen regning å sørge for at leveransen er uten feil og mangler av noe slag. Nevnte garantitid skal ikke være kortere enn det som er vanlig for leveranser av denne type. Denne garanti omfatter bare feil som oppstår ved riktig lagring og bruk av utstyret og som ikke skyldes normal slitasje.

**1.2.16 Innsyn**  Kunden har rett til å foreta revisjon eller annen kontroll hos Leverandøren i den utstrekning dette er nødvendig for å kontrollere at Leverandørens fakturering er korrekt eller leveransen for øvrig utføres/er utført som avtalt.

# 1.3 Skiensmodellen

#

**1.3.1 Tiltak mot svart arbeid og sosial dumping**

Formålet med Skiensmodellen er å motarbeide svart arbeid og sosial dumping i

Grenlandskommunene. Kommunene i Grenland har nulltoleranse for svart arbeid og sosial

dumping og ønsker å synliggjøre dette ved å innta denne modellen i alle sine bygg- og

anleggskontrakter i forbindelse med offentlige anskaffelser, og kontrakter innenfor varer og

tjenester så langt den passer. Kommunene heretter kalt Oppdragsgiver har som mål å hindre at useriøse og kriminelle aktører får tilgang til kontraktene.

**1.3.2 Lønns- og arbeidsvilkår**1

Arbeidet skal utføres av Leverandør og dennes ansatte i tjenesteforhold, eller av på forhånd

avtalte underleverandører og deres ansatte. Leverandør skal til enhver tid kunne framlegge

dokumentasjon på ansettelsesforholdet.

**1.3.2.1 Krav til lønns- og arbeidsvilkår**

Oppdragsgiver stiller krav om at ansatte hos Leverandør og eventuelle underleverandører som direkte medvirker til å oppfylle kontrakten, skal ha lønns- og arbeidsvilkår i henhold til

forskrift om allmengjort tariffavtale. På områder som ikke er dekket av forskrift om

allmengjort tariffavtale, krever Oppdragsgiver lønns- og arbeidsvilkår i henhold til gjeldende

landsomfattende tariffavtale for den aktuelle bransje. Med lønns- og arbeidsvilkår menes

bestemmelser om minste arbeidstid, lønn, herunder overtidstillegg, skift- og turnustillegg og

ulempetillegg, og dekning av utgifter til reise, kost og losji, i den grad slike bestemmelser

følger av tariffavtalen2.

**1.3.2.2 Krav til dokumentasjon på forespørsel**

Leverandør og eventuelle underleverandører skal på forespørsel fra Oppdragsgiver

dokumentere at krav til lønns- og arbeidsvilkår er i samsvar med forskrift om allmenngjort

tariffavtale. På områder som ikke er dekket av forskrift om allmengjort tariffavtale, skal

lønns- og arbeidsvilkår være i henhold til gjeldende landsomfattende tariffavtale for den

aktuelle bransje3.

**1.3.2.3 Kontroll**

Oppdragsgiver forbeholder seg retten til å gjennomføre nødvendig kontroll av om kravene til

lønns- og arbeidsvilkår overholdes. Kontroll kan gjennomføres av Oppdragsgiver eller en

1 Iht. forskrift om lønns‐ og arbeidsvilkår i offentlige kontrakter.

2 Jf. forskrift om lønns‐ og arbeidsvilkår i offentlige kontrakter § 5.

3 Jf. forskrift om lønns‐ og arbeidsvilkår i offentlige kontrakter § 6, første avsnitt.

uavhengig tredjepart. Graden av kontroll kan tilpasses behovet i vedkommende bransje,

geografiske områder mv4.

**1.3.2.4 Retten til å bruke sanksjoner**

Oppdragsgiver forbeholder seg retten til å gjennomføre nødvendige sanksjoner dersom

Leverandør eller underleverandører ikke etterlever kravene om lønns- og arbeidsvilkår.

Oppdragsgiver forbeholder seg retten til å holde tilbake et beløp tilsvarende en promille av

kontraktssummen, men ikke mindre enn kr. 1 000,- pr. virkedag inntil det er dokumentert at

forholdet er bragt i orden5.

**1.3.3 Internkontroll**

Leverandøren skal drive systematisk med helse-, miljø-, og sikkerhetsarbeid og må ha et

godkjent internkontrollsystem.

**1.3.4 Bruk av underleverandører**

Oppdragsgiver tillater ikke mer enn ett ledd i kontraktskjeden under hovedleverandør.

Bruk av underleverandører skal som hovedregel fremkomme av tilbud fra hovedleverandør i

konkurransen. Det vil fremkomme av kontrakten hvilke underleverandører Oppdragsgiver har

godkjent. Eventuell endring av underleverandører kan skje når det foreligger en god

begrunnelse.

**1.3.5 Bruk av enkeltpersonforetak og innleid arbeidskraft**

Bruk av enkeltpersonforetak eller anvendelse av innleid arbeidskraft krever skriftlig

begrunnelse til Oppdragsgiver ved innlevering av tilbud og så snart det er kjent for

Leverandør i hele kontraktsperioden. Oppdragsgiver skal godkjenne bruk av

enkelpersonforetak og anvendelse av innleid arbeidskraft.

Oppdragsgiver kan kreve at Leverandøren med en frist på 3 dager besvarer konkrete

henvendelser fra Oppdragsgiver angående bruk at enkeltpersonforetak og innleid arbeidskraft. Arbeidskraften skal være innleid i samsvar med arbeidsmiljøloven6.

**1.3.6 Krav til norsk språk**Norsk er i utgangspunktet hovedspråk på kommunenes byggeplasser, både skriftlig og

muntlig. Det kreves at minst en person på hvert arbeidslag, samt nøkkelpersonell forstår og

behersker å gjøre seg godt forstått på norsk7.

Alle arbeidstakere på byggeplassen skal ha kunnskap om og forstå sikkerhetsopplæring,

HMS-rutiner, sikkerhetsinstrukser, varselskilt mv. Dersom det er arbeidstakere på

byggeplassen som ikke forstår norsk, er det Leverandørens ansvar at disse får nødvendig

opplæring og sikkerhetsinstruksjoner på et språk de forstår.

4 Jf. forskrift om lønns‐ og arbeidsvilkår i offentlige kontrakter § 7

5 Jf. forskrift om lønns‐ og arbeidsvilkår i offentlige kontrakter § 6, andre ledd.

6 Jf. Arbeidsmiljøloven § 14‐12a og § 14‐13.

7 Vises til Arbeidstilsynets publikasjon 615.

**1.3.7 Krav til fagkunnskap og fagbrev**

Leverandør skal dokumentere at majoriteten av de ansatte er faglærte innfor sitt fagområde.

Med faglærte forstås fagbrev eller tilsvarende formell utdanning. Leverandøren plikter å stille

tilsvarende krav til sine underleverandører. Dette gjelder også enkeltpersonforetak og innleid

arbeidskraft med lønn mellom oppdrag.

**1.3.8 Krav til lærlingeplasser**

Når verdien av tjenestekontrakter er minst 1,75 millioner NOK eksl. mva. og kontakter innen

bygge- og anleggsarbeider er minst 0,5 millioner NOK ekskl. mva., og har en varighet på over

3 måneder, skal Leverandør og eventuelle underleverandører være tilknyttet en

lærlingeordning og lærlingen(e) skal delta i arbeidet med oppfyllelse av denne kontrakten8.

Plikten gjelder når kontraktens hovedelement omfatter arbeider der det er relevant å benytte

arbeidskraft med fag- eller svennebrev og det er særlig behov for læreplasser innen bransjen.

Unntak fra lærlingekravet kan gjøres i særskilte tilfeller dersom oppdraget ikke er egnet ut ifra

art/kompleksitet. Eventuelle unntak skal være i henhold til gjeldende lov og forskrift. Skriftlig

begrunnelse skal godkjennes av Oppdragsgiver.

**1.3.9 Utenlandske virksomheter og arbeidstakere**

Leverandøren er ansvarlig for å rapportere om bruk av utenlandsk arbeidskraft i alle ledd i

kontraktskjeden til Sentralskattekontoret for utenlandssaker9. Leverandøren skal fortløpende

framlegge for Oppdragsgiver kopi av innsendt(e) melding(er). Leverandøren er ansvarlig for

at slik rapportering skjer i hele kontraktskjeden. Dersom Oppdragsgiver oppdager tilfeller der

melding(er) ikke er sendt, kan dette anses som et vesentlig brudd på avtalen og dermed

medføre opphør av kontrakt.

**1.3.10 Krav til betaling via bank og mulighet for å følge pengestrømmen**

Lønn og annen godtgjørelse for samtlige arbeidstakere skal utbetales til konto i bank.

Oppdragsgiver skal i tillegg til de vanlige dokumentasjonskravene kunne følge

pengestrømmen ut til de ansatte.

Leverandøren skal på forespørsel oppgi sine bankforbindelser.

**1.3.11 Kontroll og revisjon**

Oppdragsgiver kan kreve innsynsrett i all dokumentasjon som omfattes av denne modellen

som ikke Leverandøren eller eventuelle underleverandører med hjemmel i lov eller forskrift

har rett til å holde tilbake.

Alle Leverandører i kontraktskjeden skal gi Oppdragsgiver fullmakt til å innhente relevante

skatteopplysninger fra offentlige myndigheter, både før kontraktsinngåelse og i hele

kontraktsperioden.

8 Jf. forskrift om plikt til å stille krav om bruk av lærlinger i offentlige kontrakter.

9 Jf. Ligningsloven § 5‐6 og § 6‐10 med tilhørende forskrifter.

Oppdragsgiver eller tredjepart engasjert av Oppdragsgiver, kan gjennomføre revisjon hos

Leverandøren og eventuelle underleverandører i perioden fra kontraktsinngåelse til

sluttfaktura er betalt for å undersøke om kontraktens krav blir oppfylt. Denne adgangen

omfatter også kontrakter og dokumentasjon i underliggende ledd. Alle avtaler Leverandøren

inngår for utføring av arbeid under denne kontrakten skal inneholde tilsvarende bestemmelser.

**1.3.12 Samfunnsansvar**

Oppdragsgiver stiller krav til at aktuelle FN og ILO-konvensjoner 10 følges i tillegg til

kommunenes etiske retningslinjer og reglement.

**1.3.13 Konsekvenser ved mislighold av kontraktsforpliktelser**

Dersom Leverandøren selv eller noen av dens underleverandører ikke etterlever overnevnte

bestemmelser og forholdet ikke er rettet innen en fastsatt frist gitt ved skriftlig varsel fra

Oppdragsgiver, har Oppdragsgiver rett til å kreve dagmulkt. Mulkten løper fra fristens utløp

til forholdet er rettet. Mulkten skal utgjøre en promille av kontraktssummen, men ikke mindre

enn kr. 1 000,- pr. virkedag.

Ved konstatert brudd på ovennevnte bestemmelser i denne modellen, og Leverandør ikke har

rettet feilen innen fristens utløp, anses dette som vesentlig mislighold og kan medføre heving

av kontrakten. Oppdragsgiver vil i hvert enkelt tilfelle vurdere om det skal ilegges karantene.

**1.3.14 Endringer**

Rådmannen gis fullmakt til å foreta oppdateringer og endringer i denne modellen iht.

gjeldende lov, forskrift og avtaleverk.

10 Herunder ILO-konvensjon 94.\_\_

**1.4 Grunnleggende FN- og ILO-konvensjoner og nasjonal arbeidslovgivning**

Arbeidsmiljøet skal være i henhold til produsentlandets lovgivning og internasjonale retningslinjer.

Leverandøren og dennes underleverandører plikter å etterleve nasjonal arbeidslovgivning i produsentlandet, og denne utgjør alltid et minimumsnivå for de ansattes rettigheter. Der hvor retningslinjene og nasjonale lover eller reguleringer omhandler samme tema, skal den høyeste standarden alltid gjelde.

Leverandøren skal respektere FN menneskerettskonvensjon og andre grunnleggende FN- og ILO- konvensjoner. Produkter som leveres til Kunden skal være fremstilt under forhold som er forenlig med kravene angitt nedenfor. Kravene angir minimums- og ikke maksimumsstandarder. Der hvor retningslinjene og nasjonale lover eller reguleringer omhandler samme tema, skal den høyeste standarden alltid gjelde. Dersom Leverandør bruker underleverandører til å fullbyrde denne kontrakten, er Leverandør forpliktet til å bidra til etterlevelse av kravene angitt nedenfor hos sine underleverandører.

Leverandøren og eventuelle underleverandører skal på forespørsel fra kunden legge frem dokumentasjon på at de etiske retningslinjene og krav er oppfylt.

**1.4.1 Forbud mot barnearbeid (FNs barnekonvensjon art. 32, IKO konvensjon nr. 138 og 182)**

Barnearbeid, i henhold til konvensjon angitt over, er forbudt. Dersom det foregår slikt barnearbeid, skal det arbeides for snarlig utfasing. Det skal samtidig legges til rette for at barna gis mulighet til livsopphold og utdanning inntil barnet ikke lenger er i skolepliktig alder.

**1.4.2 Tvangsarbeid/slavearbeid (ILO konvensjon nr. 29 og 105**
Det skal ikke foregå noen form for tvangsarbeid, slavearbeid eller ufrivillig arbeid. Arbeiderne må ikke levere depositum eller identitetspapirer til arbeidsgiver, og skal være fri til å avslutte arbeidsforholdet etter rimelig oppsigelsestid.

**1.4.3 Fagorganiseringsfrihet og retten til kollektive forhandlinger (ILO konvensjon nr. 87 og 98)**

Arbeiderne skal uten unntak ha rett til å slutte seg til eller etablere fagforeninger etter eget valg, og til å forhandle kollektivt. Dersom disse rettigheter er begrenset eller under utvikling, skal Leverandøren medvirke til at de ansatte får møte ledelsen for å diskutere lønns- og arbeidsvilkår uten at dette får negative konsekvenser for arbeiderne.

**1.4.4 Diskriminering (ILO konvensjon nr. 100 og 111)**  Det skal ikke foregå noen diskriminering i arbeidslivet basert på etnisk tilhørighet, religion, alder, uførhet, kjønn, ekteskapsstatus, seksuell orientering, fagforeningsmedlemskap eller politisk tilhørighet.

**1.5 Avrop og endringer**

 **1.5.1 Bestillingsrutiner**

Kunden foretar bestillinger etter de rutiner/prosedyrer som den til enhver tid finner mest hensiktsmessig, samt har et tilfredsstillende kvalitetssikringsnivå relatert til de enkelte tjeneste- og produktområder. Bestillinger kan eksempelvis skje i form av brev, epost, elektroniske innkjøpssystemer og telefon, vurdert opp mot hensiktsmessighet og kvalitetssikring. Jf. pkt. 3.19.2

**1.5.2 E-handel**
Hvis Kunden finner det hensiktsmessig, plikter Leverandøren å gjøre tilbudte tjenester tilgjengelig for avrop (bestilling fra Kontrakten) via E-handelsplattformen Ehandel.no. Leverandøren må da inngå kontrakt med operatøren av E-handelsplattformen Ehandel.no for å muliggjøre slik tilgjengelighet. Vilkårene for bruk av plattformtjenestene finnes på anskaffelser.no/e-handel. Partene bærer selv sine kostnader ved bruk av

E-handelplattformens tjenester. Før oppstart av avrop via E-handelsplattformen skal Kunden og Leverandøren undertegne en Samhandlingskontrakt.

**1.5.3 Supplering**  Ved endring av forbruksmønstret og ved innføring av en ny anskaffelse i rammekontraktperioden forbeholder Kunden seg retten til å gjøre justeringer

**1.5.4 Endringer**
Kvalitetsmessige og/eller kvantitetsmessige endringer og tillegg i anskaffelsen kan kreves av Kunden jfr. endringsbilaget. Slike endringer kan ikke kreves dersom Leverandøren påføres vesentlige ulemper. Har Leverandør forslag til endringer, skal Kunden varsles skriftlig om dette så snart dette blir klart for Leverandør. Vederlag for endringer skal være i samsvar med Kontraktens opprinnelige enhetspriser og prisnivå. Dersom endringer medfører kostnadsøkning eller besparelser skal partene forhandle særskilt om dette, men enhetsprisene skal legges til grunn. Endringer skal være godkjent av Kunden ved skriftlig endringsordre før de iverksettes.

Ved mottagelsen av en endringsordre skal Leverandør uten ugrunnet opphold iverksette denne, selv om endringsordrens virkning på pris og andre betingelser i Kontrakten ennå ikke er avklart.

**1.5.5 Kansellering av avrop**  Frem til skriftlig ordrebekreftelse er kommet frem til Kunden, kan Kunden uten varsel og særskilt grunn kansellere avropet uten at dette får konsekvenser for Kunden.

Leveransen kan kanselleres av Kunden med skriftlig varsel inntil tretti -30- dager før oppstart uten ekstra kostnader.

Ved kansellering av leveransen under tretti -30- dager før oppstart gjelder bestemmelsene i punkt b under.

Ved kansellering avleveransen som er tilvirket særskilt for Kunden, og Leverandør ikke kan selge produktet videre uten tap, skal Kunden dekke Leverandørs dokumenterte tap oppad begrenset til avtalt pris for nevnte leveranse.

Ved kansellering før leveransen er fullført skal Kunden betale:

Det beløp Leverandøren har til gode for allerede utført leveranse.

Et gebyr på fire -4- prosent av avtalt vederlag for hele leveransen.

**1.5.6. Erstatning av leveranse**

Leverandøren kan ikke uten videre erstatte den tilbudte leveransen med en annen leveranse selv om det kan dokumenteres at det som inngår i leveransen er gått ut av produksjon. Det samme vil gjelde for erstatning av leveransen av andre årsaker. Ved erstatning skal leveransen være av samme kvalitet og med tilsvarende pris som den opprinnelige leveransen. Kunden skal vurdere om erstatning av leveransen er sammenlignbart med den opprinnelige leveransen.

**1.6 Leveranse**

 **1.6.1 Leveringstider**

Levering av tjenestens utførelse er beskrevet i kravspesifikasjonen.

**1.6.2 Lovmessige krav**  Leverandøren garanterer at leveransen som leveres i kontraktperioden er i henhold til de til enhver tid gjeldende lover, forskrifter og veiledere.

Alt arbeid vedrørende leveransen skal være fagmessig utført, dokumentert og/eller kontrollert av kvalifisert og autorisert personell der dette kreves.

**1.6.3 Pris**  Alle prisene er oppgitt i NOK eksklusive merverdiavgift. Prisene inkluderer samtlige kostnader forbundet med leveransen, slik som administrasjons- og faktureringskostnader, reisetid, toll, skatter og avgifter, arbeidsomkostninger, transport, reisetid, service-biltillegg, verktøyhold, diett, fortjeneste, dokumentasjon, personlige tillegg, gebyrer og lignende jf. konkurransegrunnlaget.

Leverandør skal ha som mål å redusere prisen på de leveranser som er omfattet av Kontrakten ved å redusere innkjøpskost, optimalisere anskaffelsesprosessen, samt ved stadig forbedring og effektivisering av egen organisasjon og rutiner.

**1.6.4 Prisendringer**  De avtalte prisene er bindende og gjelder ett -1- år fra kontrakttidspunktet, dersom ikke annet er avtalt. Prisjusteringer kan skje ved hvert årsskifte etter det første kontraktåret i henhold til SSB konsumprisindeks (KPI). Prisendringer skal begrunnes og dokumenteres skriftlig minst to -2- måneder

før ikrafttredelse, og kan ikke settes i kraft før Kunden har godkjent prisendringen.

Leverandøren kan ikke øke prisene utover det som kan begrunnes og dokumenteres som kostnadsøkning for det enkelte kostnadselement, f. eks relatert til material- og lønnskostnader.

Etter godkjent prisendring er prisene igjen faste i minimum ett -1- år.

Dersom det blir endringer i tollsatser eller andre myndighetspålagte avgifter som får betydning for leveransen, har Leverandøren rett til å endre sine priser tilsvarende økningen i avgiftene.

Dersom kontraktprisene eller øvrige betingelser endres vesentlig utover det partene hadde forutsatt ved inngåelsen av Kontrakten, har Kunden rett til å kreve revisjon av Kontrakten.

# 1.7 Fakturering

# 1.7.1 Spesifisering

Leverandørens fakturaer skal spesifiseres og dokumenteres slik at den enkelte Kunde enkelt kan kontrollere fakturaen i forhold til det avtalte vederlag.

Ved alle fakturaer skal det vedlegges detaljert spesifikasjon over påløpte timer. Utlegg skal kontrakts på forhånd og angis særskilt.

Betaling av faktura er ikke ensbetydende med aksept av fakturagrunnlag.

**1.7.2 Merking**  Faktura skal tydelig merkes med bestillernummer og den skal referere til den enhet/avdeling og navnet på den som har bestilt leveransen, samt hvor det ble levert. Alternativt refereres til ordrenummer eller rekvisisjonsnummer gitt av den enkelte Kunde. Det skal kun faktureres for levert kvantum/gjennomført

leveranse.

Faktura merkes med:

* Korrekt fakturaadresse.
* Navn på enhet/virksomhet hvor leveransen er utført.

- Navn på bestiller og bestillernummer/bestiller-ID eller navn på
 bestiller og ordrenummer/rekvisisjonsnummer.

* Beskrivelse og omfang av leveransen som er levert.

**1.7.3 Betalingsbetingelser**  Betaling skal skje etterskuddsvis med faktura netto per tretti -30- kalenderdager etter at korrekt faktura er mottatt. Gebyrer og andre former for tillegg aksepteres ikke, med mindre annet er avtalt på forhånd.

**1.7.4 E-faktura**  Leverandøren plikter å tilby elektronisk fakturaforsendelse av datafil i formatet EHF standard (for offentlige er det Elektroniske handelsformatet EHF). Dette er et XML-format som inneholder:

Obligatoriske felt som må fylles inn for å oppfylle norsk regnskapsplikt.

Anbefalte felt – felt som bruker vil ha stor nytte av, spesielt når det finnes en ordre i forkant.

Valgfrie felt som gir informasjon om fakturaens innhold. Innholdet i formatet som tilfredstiller regnskapslovens krav.

**1.7.5 Forsinkelsesrente**

Om den enkelte kunde ikke betaler til avtalt tid har leverandøren krav på rente av det beløp som er forfalt til betaling, i henhold til lov 17. desember 1976 nr. 100 om renter ved forsinket betaling m.m.

Lenke til Lovdata: [Forsinkelsesrenteloven](https://lovdata.no/dokument/NL/lov/1976-12-17-100)

**1.8 Opphavs- og eiendomsrett** 

**1.8.1 Kundens rettigheter**

Kunden beholder eksklusive rettigheter til resultatet av leveransen, uavhengig av format, samt egne underlag. Kunden og skal ha innsyn i og bruksrett til de underlag Leverandør bruker i tilknytning til leveransen, enten disse er Leverandørs eller tredjemanns eiendom.

Rettighetene omfatter også rett til endring og videreoverdragelse, jf lov 12. mai 1961 nr. 2 om opphavsrett til åndsverk m.v. (åndsverkloven) § 39b.

**1.8.2 Leverandørgaranti for sine rettigheter**  Leverandør garanterer at han har rett til å benytte alle sine innsatsfaktorer, herunder tredjemanns eiendomsbeskyttede løsninger, og at andres rettigheter ikke vil bli krenket ved gjennomføringen av kontrakten. Leverandør vil holdes ansvarlig for følger av eventuelle brudd på tredjemanns rettigheter.

**1.8.3 Leverandørens rettigheter**  Leverandøren beholder rettighetene til egne verktøy og metodegrunnlag. Begge parter kan også utnytte generell kunnskap (know-how) som ikke er taushetsbelagt som de har tilegnet seg i forbindelse

med kontrakten.

**1.8.4 Leverandørens dokumentasjon**  All nødvendig dokumentasjon, som sertifikater, beskrivelser, tegninger, instrukser m.v., utgjør en integrert del av leveransen. Mangelfull eller manglende dokumentasjon utløser mangelansvar for Leverandør.

**1.9 Mislighold, reklamasjon, utbedringer, lovvalg / tvisteløsning og aksept**

**av konkurransen vilkår

1.9.1 Definisjon av mislighold**  Det foreligger mislighold fra Leverandørens side hvis leveransen ikke er i samsvar med de funksjoner, krav og frister som er avtalt. Det foreligger også mislighold dersom Leverandøren ikke oppfyller øvrige plikter etter kontrakten.

Det foreligger likevel ikke mislighold hvis situasjonen skyldes Kundes forhold eller force majeure.

**1.9.2 Reklamasjonsfrist**  Leverandør er ansvarlig for enhver mangel ved utførelse av leveransen. Den enkelte Kunde reklamere skriftlig innen rimelig tid etter at mangel er oppdaget. Leverandøren foretar uten unødvendig opphold utbedringer eller annen aktivitet, som er nødvendig for korrekt kontraktoppfyllelse.

**1.9.3 Varslingsfrist**
Om Leverandørens leveranse ikke kan leveres som avtalt, skal Leverandøren så raskt som mulig gi den enkelte Kunde varsel om dette. Varselet skal angi årsak til problemet og så vidt mulig angi når leveransen kan leveres. Tilsvarende gjelder hvis det må antas ytterligere forsinkelser etter at første varsel er gitt.

Tilleggsfrist har ingen virkning for den enkelte Kundes rett til dagbot eller erstatning som er opparbeidet før tilleggsfristen.

**1.9.4 Tilbakehold av leveranser**  Ved Leverandørens mislighold kan den enkelte Kunde holde betalingen tilbake, men ikke åpenbart mer enn det som er nødvendig for å sikre Kundens krav som følger av misligholdet. Leverandøren kan ikke holde tilbake leveranser som følge av den enkelte Kundes mislighold med mindre misligholdet er vesentlig.

**1.9.5 Dagbot ved forsinkelser**  Blir ikke avtalt tidspunkt for levering eller andre avtalte frister overholdt, og det ikke skyldes force majeure eller Kundens forhold, foreligger en forsinkelse fra Leverandørens side som gir grunnlag for dagbot.

Dagboten påløper automatisk. Dagboten utgjør 0,15 prosent av samlet kontraktsverdi for leveransen (kontraktssummen) ekskl. merverdiavgift for hver kalenderdag forsinkelsen varer, men begrenset til maksimalt hundre -100- kalenderdager. Andre dagbotssatser og annen løpetid kan særskilt kontrakts.

Så lenge dagboten løper, kan ikke GKI heve Kontrakten. Denne tidsbegrensningen gjelder imidlertid ikke hvis Leverandøren, eller noen denne svarer for, har gjort seg skyldig i forsett eller grov uaktsomhet.

**1.9.6 Avhjelp**
Leverandøren skal påbegynne utbedring av mangelen omgående og uten ugrunnet opphold. Utbedring kan utsettes dersom Kunden har saklig grunn for å kreve det. Utbedring skal gjennomføres uten kostnader for Kunden. Dersom utbedring ikke lar seg gjennomføre uten vesentlig ulempe for Kunde skal

Leverandør omlevere/utføre leveranse på nytt.

Dersom Leverandør ikke innen rimelig tid har utbedret mangelen, er den enkelte Kunde berettiget til selv, eller ved andre, å foreta utbedring, eller foreta erstatningskjøp for Leverandørs regning og risiko, eller kreve prisavslag. Det samme gjelder dersom det vil medføre vesentlig ulempe for Kunden å avvente Leverandørs utbedring. I slike tilfeller skal Leverandør underrettes skriftlig før utbedring iverksettes.

**1.9.7 Prisavslag**
Om det tross gjentatte forsøk ikke har lykkes Leverandøren å avhjelpe en mangel, kan den enkelte Kunde kreve forholdsmessig avslag i kontraktsummen. Prisavslag er kompensasjon for redusert verdi av det leverte, og er uavhengig av eventuell erstatning.

**1.9.8 Heving**  Dersom det foreligger vesentlig mislighold, kan Kunden etter å ha gitt Leverandøren skriftlig varsel og rimelig frist til å bringe forholdet i orden, heve Kontrakten med øyeblikkelig virkning.

Kunden kan heve hele eller deler av kontrakten med øyeblikkelig virkning hvis leveransen er vesentlig forsinket og/eller Leverandørens leveranser er av en vesentlig dårligere kvalitet, ytelse og/eller funksjon enn forutsatt i tilbudet. Vesentlig forsinkelse foreligger når levering ikke er skjedd når maksimal dagbot er nådd, eller etter utløpet av en tilleggsfrist hvis den utløper senere.

Om misligholdet er av en slik art at Kunden har lite eller ingen nytte av det leverte kan Kunden i forbindelse med heving kreve tilbakebetalt vederlag for løpende timer og eventuelle utgifter som Leverandøren har mottatt under Kontrakten, med tillegg av renter, tilsvarende NIBOR pluss en -1- prosent, fra det tidspunkt betaling er skjedd. For øvrig skal Kunden betale for leveranser som var kontraktmessig levert før hevingstidspunktet i den utstrekning Kunden kan utnytte disse leveranser som forutsatt.

**1.9.9 Erstatning ved mangel og annet mislighold**

Kunden kan kreve erstattet ethvert direkte tap som med rimelighet kan tilbakeføres til mangel eller annet mislighold fra Leverandørens side, med mindre Leverandøren godtgjør at misligholdet eller årsaken til misligholdet ikke skyldes Leverandøren.

Erstatning for indirekte tap kan kreves dersom Leverandøren har utvist uaktsomhet.

**1.9.10 Skadeløsholdese**
Leverandør skal holde Kunden skadesløs for ethvert krav som følge av skade på Leverandørs eiendom og krav fra eget eller tredjemanns personell. Partene skal gjensidig informere hverandre når krav som vedrører den annen part er fremmet av tredjemann.

**1.9.11 Markedsføring/reklame**
Leverandøren skal innhente skriftlig godkjennelse fra Kunden på forhånd dersom Leverandøren for reklameformål eller på annen måte ønsker å gi offentligheten informasjon om Kontrakten. Leverandøren plikter å inkludere liknende klausuler i alle kontraktr mot underleverandører.

Tillatelse skal etterspørres fra Kunden.

**1.9.12 Force majeure**  Skulle det inntreffe en ekstraordinær situasjon som ligger utenfor partenes kontroll som gjør det umulig å oppfylle plikter etter denne Kontrakten og som etter norsk rett må regnes som force majeure, skal motparten varsles om dette så raskt som mulig. Den rammede parts forpliktelser suspenderes så lenge den ekstraordinære situasjonen varer. Den annen parts motytelse suspenderes i samme tidsrom.

Motparten kan i force majeure-situasjoner bare heve Kontrakten med den rammede parts samtykke, eller hvis situasjonen ellers antas å ville vare lenger enn nitti -90- kalenderdager regnet fra det tidspunkt situasjonen inntrer, og da bare med femten -15- kalenderdagers varsel.

I forbindelse med force majeure-situasjoner har partene gjensidig informasjonsplikt overfor hverandre om alle forhold som må antas å være av betydning for den annen part. Slik informasjon skal gis så raskt som mulig.

**1.9.13 Lovvalg og tvisteløsning**  Kontrakten skal i alle henseender reguleres av norsk lovgivning og rettstvister vedrørende kontrakten skal løses etter norske rettergangsregler.

Tvist mellom partene skal søkes løst gjennom forhandlinger. Oppnås ikke en løsning, skal saken henvises til ordinær domstolsbehandling. Verneting er Nedre Telemark tingrett.